KOMENTE TË PËRGJITHSHME

                  Mbi raportin e monitorimit të Ministrisë së Bujqësisë dhe Zhvillimit Rural 
për 4 mujorin e vitit 2019
1. Karakteristikat kryesore të shpenzimeve.

Ministria e Bujqësisë dhe Zhvillimit Rural, për vitin 2018, administroi dhe menaxhoi fondet publike sipas shtatë programeve, konkretisht:

1. Programi “Planifikim, Menaxhim dhe Administrim”;
2. Programi “Siguria Ushqimore dhe Mbrojtja e Konsumatorit”;
3. Programi “Infrastruktura e Kullimit dhe Ujitjes”;
4. Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”;
5. Programi “Këshillimi dhe Informacioni Bujqësor”;
6. Programi “Menaxhimi i Qëndrueshëm i Tokës Bujqësore”;
7. Programi “Mbështetja për Peshkimin”;
Në fund të 4 mujorit të vitit 2019 në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

	Kod. Prog
	Programi
	% e Realizimit/Buxh. Rishikuar

	01110
	Planifikimi, Menaxhimi dhe Administrimi
	22.2

	04220
	Siguria ushqimore dhe mbrojtja e konsumatorit
	14.9

	04240
	Menaxhimi i infrastruktures se kullimit dhe ujitjes
	9.1

	04250
	Zhvillimi Rural duke mbesht. Prodh. Bujq, Blek, Agroind dhe Market.
	2.6

	04860
	Keshillimi dhe Informacioni Bujqesor
	23.0

	05470
	Menaxhimi qendrueshem i tokes bujqesore
	2.6

	04230
	Mbeshtetje per Peshkimin
	7.6

	 
	TOTALI
	8.9


Ministria e Bujqësisë dhe Zhvillimit Rural për 4 mujorin e vitit 2019 ka patur një realizim të ulët prej 8.9% në krahasim me planin 4 mujorë. Konkretisht sipas programeve % e realizimit paraqitet: Programi “Planifikim menaxhim administrimi” në masën 22.2%, programi “Siguria ushqimore dhe mbrojtja e konsumatorit” në masën 14.9 %, programi “Menaxhimi i infrastruktures se kullimit dhe ujitjes” në masën 9.1 %, programi “Zhvillimi Rural duke mbesht. Prodh. Bujq, Blek, Agroind dhe Market” në masën 2.6 %, programi “Këshillimi dhe Informacioni Bujqësor” në masën 23 %, programi “Menaxhimi qëndrueshëm i tokës bujqësore” në masën 2.6%, dhe programi “Mbështetje për Peshkimin” në masën 7.6 %.
Sipas zërave përbërës të shpenzimeve, situata për 4 mujorin e vitit 2019 paraqitet e tillë:
	Kod. Prog
	Programi
	Shpenzime Korente (në %)
	Shpenzime Kapitale (në %)

	01110
	Planifikimi, Menaxhimi dhe Administrimi
	22.4
	0.0

	04220
	Siguria ushqimore dhe mbrojtja e konsumatorit
	16.2
	10.3

	04240
	Menaxhimi i infrastruktures së kullimit dhe ujitjes
	31.1
	3.2

	04250
	Zhvillimi Rural duke mbësht. Prodh. Bujq, Blek, Agroind dhe Market.
	10.2
	0.0

	04860
	Këshillimi dhe Informacioni Bujqësor
	23.9
	0.8

	05470
	Menaxhimi qëndrueshem i tokës bujqësore
	2.6
	-

	04230
	Mbështetje për Peshkimin
	23.8
	0.0

	
	TOTALI
	19.0
	2.0


Siç shihet edhe nga tabela, totali i shpenzimeve korente për 4 mujorin e vitit 2019 në krahasim me planin është realizuar në masën 19 %, kjo përqindje tregon për një nivel të ulët realizimi. Sipas programeve realizimet janë: në programin “Planifikim menaxhim administrimi” në masën 22.4%, në programin “Siguria ushqimore dhe mbrojtja e konsumatorit” në masën 16.2%, në programin “Menaxhimi i infrastrukturës së kullimit dhe ujitjes” në masën 31.1%, në programin “Zhvillimi Rural duke mbesht. Prodh. Bujq, Blek, Agroind dhe Market” në masën 10.2%, në programin “Këshillimi dhe Informacioni Bujqësor” në masën 23.9%, në programin “Menaxhimi qëndrueshëm i tokës bujqësore” në masën 2.6%, dhe në programin “Mbështetje për Peshkimin” në masën 23.8%. 
Përsa i përket shpenzimeve kapitale përqindja e realizimit është përgjithësisht jo e mirë dhe vihet re realizimi më përqindje të ulët. Për programet “Zhvillimi Rural duke mbesht. Prodh. Bujq, Blek, Agroind dhe Market” dhe “Planifikim menaxhim administrimi”, nuk ka fare realizim. Nuk identitikohet arsyeja e  mbetjes në pritje të pagesës për paisje zyre dhe kompjuterike. Ndërsa lidhur me rikonstruksionin e ambjenteve të MBZHR është në proces prokurimi.
Struktura e shpenzimeve për çdo program, sipas buxhetit me ndryshime dhe realizimit për 4 mujorin e vitit 2019, paraqitet si më poshtë:
	
	 Struktura për programet
	Buxheti Fillestar
	Buxheti me ndryshime
	Fakti 2018

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	4.0
	3.9
	9.8

	04220
	Siguria ushqimore dhe mbrojtja e konsumatorit
	17.6
	17.5
	29.5

	04240
	Menaxhimi i infrastrukturës së kullimit dhe ujitjes
	32.8
	32.5
	33.5

	04250
	Zhvillimi Rural duke mbësht. Prodh. Bujq, Blek, Agroind dhe Market.
	36.8
	37.3
	10.9

	04860
	Këshillimi dhe Informacioni Bujqësor
	5.1
	5.1
	13.3

	05470
	Menaxhimi qëndrueshem i tokës bujqësore
	0.3
	0.3
	0.1

	04230
	Mbështetje për Peshkimin
	3.5
	3.4
	3.0

	
	TOTALI
	100
	100
	100


Nga sa më sipër rezulton se rreth 73.6% e totalit të shpenzimeve faktike të 4 mujorit të parë janë përdorur në tre programe, konkretisht në programet “Siguria ushqimore, mbrojtja e konsumatorit” 29.5%, “Infrastruktura e kullimit dhe ujitjes” 33.5% dhe “Zhvillimi rural duke mbështetur prodhimin bujqësor, blegtoral, agroindustrial dhe marketingun” 10.9%.
2. Performanca dhe statusi i produkteve kryesore 
Në programin “Planifikim, Menaxhim dhe Administrim”, janë parashikuar 6 produkte. Për qëllimin “Kapacitete menaxhuese dhe implementuese në institucione të trajnuara dhe mirëfunksionale për hartimin dhe monitorimin e politikave” janë realizuar 388 akte ligjire dhe nenligjore nga 1956 të planifikuara; janë audituar 5 institucione varësie nga 16 të planifikuara dhe janë kryer 4 pagesa për kuotat ndërkombëtare nga 9 të planifikuara.
Në këtë program mungon pjesa e analizës së produkteve, të dhënat e mësipërme janë marrë nga anekset që e shoqërojnë raportin. Në Aneksin nr.3 dhe 4 nuk ka konsistencë në raportimin lidhur me produktin “Auditimet e kryera”. Të saktësohen shifrat (janë kryer 9 apo 5 nga 16 të planifkuara).

Në programin “Siguria ushqimore dhe mbrojtja e konsumatorit”, janë parashikuar 11 produkte. Për periudhën 4 mujore 2019 janë zhvilluar aktivitetet mbi masat profilaktike veterinare fitosanitare, programi i monitorimit të mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda, luftimi i parazitëve në bujqësi dhe mbështetja e të gjithë aktiviteteve të DB-së dhe AKU-së.
Vërehet se nuk ka konsistencë midis shifrave të vendosura në tabelen e anekseve me ato të vendosuara në analizën narative. Psh: “Mbrojtja e shëndetit të kafshëve të Imta nëpërmjet vaksinimit kundër sëmundjes së Brucelozës për vitin 2019 dhe në vijim, bazuar në programin e kontrollit të Brucelozës në të Imta do të kryhet vaksinimi vetëm i kafshëve të remontit. Numri i kafshëve që do të vaksinohen do të jetë rreth 527.000 krerë të imta” , ndërsa në Aneksin nr. 3 Sasia e planifikuar e numrit të vaksinave për “90502AA - Kafshë të vaksinuara dhe gjurmuara” është 940.000 vaksina. 
Gjithashtu, në analizën e këtij programi mungon ecuria faktike lidhur me 4 mujorin, (sa nga këto produkte të planifikuara për vitin 2019 janë realizuar për 4 mujorin e parë) duke mos specifikuar në këtë mënyre ecurinë e deritanishme por flitet vetëm për angazhimet e planifikuara për vitin 2019.
Në programin “Menaxhimi i infrastrukturës së kullimit dhe ujitjes”, janë parashikuar 10 produkte. Ndër to përmendim aktivitete që kanë të bëjnë kryesisht me procesin e mirëmbajtjes së infrastrukturës kryesore të kullimit dhe ujitjes. Me shpenzimet për 4 mujorin e parë është mundësuar funksionimi normal i 27 hidrovoreve për kullimin e rreth 70 000 ha. Ndërsa në lidhje me projektet me investimeve, me financim të brendshëm, gjithsej janë 52 objekte, nga të cilët kanë përfunduar punimet në 2 objekte dhe janë lidhur kontratat në 7 objekte. Kurse objektet e tjera janë në faza të ndryshme të procedurave të prokurimit.
Në këtë program në Anekset nr.3 dhe nr.4 nuk janë plotësuar kodet e produkteve por janë vendosur vetëm nr rendor. Në Aneksin nr.5 nuk janë plotësuar komentet për ecurinë e secilit nga projektet e investimit rast pas rasti.
Në programin “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”, janë parashikuar 14 produkte. Është hartuar dhe  miratuar VKM nr.128 datë 13.03.2019 “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2019”. Me anë të VKM-së nr. 184, datë 4.4.2019 ju akordua një shtesë fondi prej 84 milionë lekë për pagesat e për dorëzimin e qumështit, lëndë e parë nga fermerët. Kanë aplikuar rreth 7 500 aplikantë. Peshën më të madhe të aplikimeve e zë skema “Mbështetje për dorëzimin e qumështit lëndë e parë në pikat e grumbullimit për ferma me lopë/të imta”, me rreth 3 223 aplikime; e ndjekur nga skema “Për tufën bazë të matrikulluar për dele/dhi”, me rreth 2 258 aplikantë. Gjithashtu një numër të lartë aplikimesh ka pasur dhe në masat e mbështetjes për sektorin e ullishtarisë me rreth 1 183 aplikime. Menjëherë pas mbylljes së thirrjes ka filluar procesi i verifikimit të dokumentacionit, i cili do të ndiqet më pas nga procesi i verifikimit në terren, deri në shpalljen e fituesve dhe kryerjen e pagesave për ta. Pritshmëritë e MBZHR me fondet aktuale janë të përfitojnë rreth  2 000 persona.Ndërsa përsa i përket programit IPARD, deri në këtë periudhë kanë aplikuar 317 aplikantë nga 320 të planifikuar, për të cilët ka filluar procesi i vlerësimit.
Në programin “Këshillimi dhe Informacioni Bujqësor”, janë parashikuar 14 produkte, për vitin 2019. 
Realizimi i produkteve për këtë program janë planifikuar të jenë funksionale 15 Paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre dhe po aq janë realizuar në 4 mujorin e parë të 2019. Janë planifikuar 5 Qëndra të Transferimit të Teknologjive Bujqësore funksionale dhe të gjitha kanë qenë funksionale. U janë ofruar 29 000 fermerëve të kontaktuar dhe ofruar shërbimi i konsultave të ekstersionit., nga 70 000 të planifikuar për gjithë vitin. Listimi i produkteve për shpenzimet korente në Anekset shoqëruese, nuk janë bërë sipas kodeve të detajuara për vitin 2019. Për shpenzimet kapitale realizim faktik ka vetëm Studim projektimi për produktin 8AL501. As në këtë program plotësimi i Anekseve dhe analiza narative lidhur me realizimin e produkteve për shpenzimet korente nuk është bërë sipas kodeve që është bërë detajimi fillestar.
Në programin “Menaxhimi qëndrueshem i tokës bujqësore”, janë parashikuar 2 produkte, të cilat janë realizuar detyra si: inventarizimi dhe klasifikimi i tokave bujqësore sipas përshtatshmërive të tyre, mbledhja e informacionit për përdorimin/mbulesë tokësore për vitin që është kryer regjistrimi fillestar si dhe analizimi i dinamikës së ndryshimeve në përdorimin e tokës bazuar te parcela, studimi agro-ekologjik i zonave në studim, dixhitalizimi i pjesshëm i rregjistrit të tokës bujqësore si dhe krijimi i sistemit të informacionit për tokën në 16 njësi administrative të qarkut Tiranë, Durrës, Lezhë dhe Shkodër. Dixhitalizimi i rregjistrit të tokës bujqësore për 20 njësi administrative të vëndit është në fazë e përgatitjes së termave të referencës.
Në programin “Mbështetje për Peshkimin”, janë parashikuar 9 produkte për vitin 2019. Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nëpermjet forcimit të konkurencës dhe luftës ndaj informalitetit. Produktet me realizim faktik për 4 mujorin e parë në këtë program janë: “Kontrollet e inspektoriatit të peshkimit në subjektet e peshkimit” nga 2 050 inspektime të planifikuara janë realizuar 478; “Infrastrukturë prtuale e mirëmenaxhuar” për këtë 4 mujorë kanë qenë 2 nga 7 të planifikuara. Në analizën narative nuk jepen të dhënat lidhur me mosrealizimin e produkteve të tjera për këtë program.
Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.                                                                              




Në mijë lekë          
[image: image1.emf]Kod. Prog Programi

Ministria Oracle Diferenca Ministria Oracle Diferenca Ministria Oracle Diferenca

01110 Planifikimi, Menaxhimi dhe Administrimi

86,992 86,992 0 0 0 0 86,992 86,992 0

04220 Siguria ushqimore dhe mbrojtja e konsumatorit

222,628 222,628 0 176,166 37,954 (138,212) 398,794 260,582 138,212

04240 Menaxhimi i infrastruktures se kullimit dhe ujitjes

214,599 214,599 0 88,257 81,999 (6,258) 302,856 296,598 -270,429

04250 Zhvillimi Rural duke mbesht. Prodh. Bujq, Blek, Agroind dhe Market.

96,124 96,124 0 7,783 0 (7,783) 103,907 96,124 7,783

04860 Keshillimi dhe Informacioni Bujqesor

117,074 117,074 0 158 158 0 117,233 117,233 0

05470 Menaxhimi qendrueshem i tokes bujqesore

788 788 0 0 0 788 788 0

04230 Mbeshtetje per Peshkimin

26,169 26,169 0 0 0 0 26,169 26,169 0

764,373 764,373 0 272,364 120,111 152,253 1,036,737 884,484 152,253

Shpenzime Korente Faktike Shpenzime Kapitale Faktike Totali i Shpenzimeve Faktike

                                      



Ashtu siç vihet re edhe nga tabela e mësipërme, të dhënat e paraqitura nga MBZHR, për shpenzimet korente përputhen plotësisht me të dhënat e gjeneruara nga Sistemi Informatik Financiar i Qeverisjes për përgatitjen e raportit të monitorimit të shpenzimeve për 4 mujorin e parë të vitit 2019.

Nuk mund të themi të njëjtën gjë lidhur me shpenzimet kapitale pasi shifrat e raportuara nuk përputhen plotësisht me të dhënat e nxjerra nga Sistemi Informatik Financiar i Qeverisjes për Financimin e Huaj.
3. Informacion mbi volumin dhe madhësinë e ndryshimit të buxhetit.

Për të 7 programet e kësaj ministrie situata në lidhje me ndryshimet në planifikim për 4 mujorin e parë vitit 2019, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

Në mijë lekë
	Programi
	Buxheti Fillestar
	Buxheti i Rishikuar
	Diferenat

	Planifikimi, Menaxhimi dhe Administrimi
	391,292
	392,692
	1,400 

	Siguria ushqimore dhe mbrojtja e konsumatorit
	1,745,338
	1,746,788
	1,450 

	Menaxhimi i infrastruktures se kullimit dhe ujitjes
	3,245,800
	3,246,400
	600 

	Zhvillimi Rural duke mbësht. Prodh. Bujq, Blek, Agroind dhe Market.
	3,640,932
	3,725,332
	84,400 

	Këshillimi dhe Informacioni Bujqësor
	508,000
	509,000
	1,000 

	Menaxhimi qëndrueshëm i tokes bujqësore
	30,000
	30,000
	0 

	Mbështetje për Peshkimin
	342,600
	342,750
	150 

	TOTALI
	9,903,962
	9,992,962
	89,000 


Të dhënat e raportuara të buxhetit fillestar dhe me ndryshime përkojnë plotësisht me të dhënat e gjeneruara nga SIFQ. Diferencat lidhen me ndyshimet që pëson buxheti gjatë zbatimit të tij si rezultat i detajimit të Fondit të vecantë për një vlerë prej 5 milionë lekë, si dhe të zbatimit të VKM-së nr. 184, datë 4.4.2019 që MBZHR ju akordua një shtesë fondi prej 84 milionë lekë për pagesat e për dorëzimin e qumështit, lëndë e parë nga fermerët.
4. Komente 
· Konstatojmë se raporti i monitorimit është paraqitur në kohë në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 

· Raporti i monitorimit, për 4 mujorin e parë të vitit 2019 është i shoqëruar me anekset përkatëse. Lidhur me përmbajtjen e tyre :

a. Në programin 01110 “Planifikimi, Menaxhimi dhe Administrimi” mungon pjesa e analizës së produkteve dhe nuk ka konsistenë në informacionin e paraqitur në Aneksin nr.3 me atë të paraqitur në Aneksin nr. 4 lidhur me produktin “Auditime të kryera”.
b. Në programin “Siguria ushqimore dhe mbrojtja e konsumatorit”, vërehet se nuk ka konsistencë midis shifrave të vendosura në tabelen e anekseve me ato të vendosuara në analizën narative. Psh: “Mbrojtja e shëndetit të kafshëve të Imta nëpërmjet vaksinimit kundër sëmundjes së Brucelozës për vitin 2019 dhe në vijim, bazuar në programin e kontrollit të Brucelozës në të Imta do të kryhet vaksinimi vetëm i kafshëve të remontit. Numri i kafshëve që do të vaksinohen do të jetë rreth 527.000 krerë të imta” , ndërsa në Aneksin nr. 3 Sasia e planifikuar e numrit të vaksinave për “90502AA - Kafshë të vaksinuara dhe gjurmuara” është 940.000 vaksina. Gjithashtu, në analizën e këtij programi mungon ecuria faktike lidhur me 4 mujorin, (sa nga këto produkte të planifikuara për vitin 2019 janë realizuar për 4 mujorin e parë) duke mos specifikuar në këtë mënyre ecurinë e deritanishme por flitet vetëm për angazhimet e planifikuara për vitin 2019.
c. Në programin “Menaxhimi i infrastrukturës së kullimit dhe ujitjes”, në Anekset nr.3 dhe nr.4 nuk janë plotësuar kodet e produkteve por janë vendosur vetëm nr. rendor. Në Aneksin nr.5 nuk janë plotësuar komentet për ecurinë e secilit nga projektet e investimit rast pas rasti.
d. Në programin “Këshillimi dhe Informacioni Bujqësor” plotësimi i Anekseve dhe analiza narative lidhur me realizimin e produkteve për shpenzimet korente nuk është bërë sipas kodeve që është bërë detajimi fillestar.
e. Në programin “Mbështetje për Peshkimin”, në analizën narative nuk jepen të dhënat lidhur me mosrealizimin e disa prej produkteve.

· Plani me ndryshime i raportuar nga MBZHR dhe ai që disponojmë në të dhënat tona përputhet për të gjithë programet. Ndërsa realizimi faktik për 4 mujorin e parë të 2019, me atë të nxjerrë nga sistemi i thesarit (në mijë lekë) përputhet plotësisht për shpenzimet korente kurse në të dhënat e shpenzimeve kapitale ka disa mospërputhje në financimin e huaj, prej 152 253 në mijë lekë.

· Nuk është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre duhet të konsiderohet si prioritar dhe konsiston në paraqitjen e argumentave lidhur me krijimin e tyre si dhe masat që parashikohet të merren për likujdimin e tyre.

· Pjesë e raportit duhet të jetë gjithshtu edhe të dhëna për buxhetimin me bazë gjinore, ecuria e realizimit të qëllimeve dhe objektivave të politikës që trajtojnë çështjen e barazizë gjinore nëpërmjet treguesve të performancës përkatës.

· Raporti i monitorimit nuk është publikuar në faqen zyrtare.
